Rikunarita-ORG/Wikinium huggingface dataset:
# Kazuo Imaniši

**Kazuo Imaniši**| Asmeniniai duomenys |
| --- |
| **Pilnas vardas** | Kazuo Imaniši |
| Gimimo data | 1941 m. sausio 12 d. |
| Gimimo vieta | Hirošima, Japonija |
| Mirties data | 2026 m. balandžio 16 d. (85 metai) |
| Klubas |
| Dabar žaidžia |  |
| **Pozicija** | gynėjas |
| Klubinė karjera\* |
| 1963–1969 | Toyo Industries | 42 (0) |
| Nacionalinė(s) rinktinė(s)\*\* |
| 1966 |  Japonija | 3 (0) |
|

\*\* Nacionalinės komandos pasirodymų ir įvarčių duomenys {{{ntupdate}}}. |

**Kazuo Imaniši** (jap. 今西 和男; 1941 m. sausio 12 d. – 2026 m. balandžio 16 d.) – buvęs japonų futbolininkas, rungtyniavęs Japonijos rinktinėje.

Nacionalinėje komandoje žaidė 1966 m.

## Šaltiniai
# Alex Manninger

**Alex Manninger**| Asmeniniai duomenys |
| --- |
| **Pilnas vardas** | Alexander Manninger |
| Gimimo data | 1977 m. birželio 4 d. |
| Gimimo vieta | Zalcburgas, Austrija |
| Mirties data | 2026 m. balandžio 16 d. (48 metai) |
| Mirties vieta | Nusdorfas prie Haunsbergo, Zalcburgas, Austrija |
| Ūgis | 1,88 m |
| Klubas |
| Dabar žaidžia |  |
| **Pozicija** | vartininkas |
| Jaunimo klubai |
| ?–1994 | Austria Salzburg |
| Klubinė karjera\* |
| 1994–1995 1995–1996 1996–1997 1997–2001 2001–2002 2002–2003 2003 2003–2004 2004–2005 2005–2006 2006–2008 2008 2008 2008–2012 2012–2016 2016–2017 | Salzburg →Steyr (skol.) Grazer AK Arsenal →Fiorentina (skol.) Espanyol Torino Bologna Siena Salzburg Siena Salzburg Udinese Juventus FC Augsburg Liverpool FC | 01 0(0) 05 0(0) 23 0(0) 40 0(0) 24 0(0) 00 0(0) 03 0(0) 00 0(0) 19 0(0) 16 0(0) 45 0(0) 00 0(0) 00 0(0) 27 0(0) 34 0(0) 00 0(0) |
| Nacionalinė(s) rinktinė(s)\*\* |
| 1999–2009 |  Austrija | 33 0(0) |
| \* Skaičiuojama tik pasirodymai ir įvarčiai vietinėje lygoje Duomenys 2022.
\*\* Nacionalinės komandos pasirodymų ir įvarčių duomenys 2022. |

Maningeris 2010 metais.
**Aleksandras Maningeris** (vok. *Alexander Manninger*; 1977 m. birželio 4 d. – 2026 m. balandžio 16 d.) – buvęs austrų futbolininkas, vartininkas.

## Karjera

## Rinktinė

Nacionalinėje komandoje žaidė nuo 1999 iki 2009 m. Su rinktine dalyvavo 2008 m. Europos čempionate.

## Dalyvavimas čempionatuose

| Čempionatas | Rinktinės vieta | Sužaidė rungtynių |  | 00 | 00 | 00 |
| --- | --- | --- | --- | --- | --- | --- |
| **Žemyno čempionatai** |
| Austrija-Šveicarija 2008 | I etapas | 0 | 0 | 0 | 0 | 0 |

## Išnašos

## Nuorodos

* Alex Manninger profilis svetainėje Transfermarkt
# Oksfordo universitetas

|  |
| --- |
| Oksfordo universitetas |
|  |
| lot. *Universitas Oxoniensis* |
| Įkurtas | Tiksli data nežinoma; mokoma nuo apytiksliai 1096 m. |
| Tipas | Valstybinis |
| Rektorius | Krisas Patenas |
| Studentų | 20 330  |
| Vieta | Oksfordas, Jungtinė Karalystė |
| Svetainė | www.ox.ac.uk |

**Oksfordo universitetas** – senas tradicijas turintis universitetas, esantis Oksforde, Didžiojoje Britanijoje.

## Istorija

Tiksli universiteto įkūrimo data nežinoma, tačiau manoma, kad jo kūrimosi pradžia siekia XI amžių. Legenda pasakoja, kad 1209 m. Oksforde kilo riaušės tarp mokslininkų ir paprastų miestiečių, todėl dalis Oksfordo akademikų pabėgo į Kembridžo miestelį ir ten įkūrė Kembridžo universitetą. Oksfordas ir Kembridžas nuo seno konkuruoja ir yra vieni prestižiškiausių universitetų pasaulyje.

Universitete įkurtas seniausias Ešmolio muziejus.

## Absolventai

* Algirdas Jonas Aleksis Žemaitis (1933–2011), pirmasis lietuvis absolventas; diplomatas, JAV lietuvių veikėjas
* David Cameron (1966-), Jungtinės Karalystės premjeras (2010-2016)
* Richard Dawkins (1941-), biologas
* Stephen Hawking (1942-2018), fizikas
* Giladas Cukermanas (1971-), lingvistas

## Nuorodos

* Oksfordo universiteto tinklalapis internete
* „Oxford University Lithuanian Society“. Suarchyvuotas originalas 2015-03-28.

## Šaltiniai
# Walter Ulbricht

| Valteris Ulbrichtas |
| --- |
|  |
| Walter Ulbricht |
| Gimė | 1893 m. birželio 30 d. Leipcigas, Vokietijos imperija |
| Mirė | 1973 m. rugpjūčio 1 d. (80 metų) Templinas, Rytų Vokietija |
| Tautybė | vokietis |
|  |
| Veikla | komunistinio judėjimo veikėjas |
| Pareigos | buvęs VDR vadovas |

**Valteris Ulbrichtas** (vok. *Walter Ulbricht*, 1893 m. birželio 30 d. Leipcige – 1973 m. rugpjūčio 1 d. Templine) – Vokietijos Demokratinės Respublikos vadovas, Vokietijos Vieningosios socialistų partijos pirmasis sekretorius. „Berlyno sienos“ statybos iniciatorius.

## Biografija

Komunistiniame judėjime dalyvavo nuo 1908 m. Vykstant Pirmajam pasauliniam karui, 1915 m. buvo mobilizuotas į Vokietijos imperijos kariuomenę. Dalyvavo kautynėse Rytų ir Balkanų frontuose. Už dezertyravimą ir agitaciją prieš karą kalintas. Lapkričio revoliucijos dalyvis. 1923 m. išrinktas į Vokietijos Komunistų partijos Centro komitetą, nuo 1935 m. – VKP CK Politinio biuro narys. 1926‒1928 m. buvo Saksonijos landtago narys, 1928‒1933 m. – Vokietijos Reichstago deputatas nuo VKP.

A.Hitleriui atėjus į valdžią emigravo. 1938‒1943 m. buvo VKP atstovas Kominterne. Antrojo pasaulinio karo metais dirbo propagandinį darbą Raudonosios armijos frontuose ir tarp vokiečių karo belaisvių.

Po karo grįžo į tėvynę. 1946‒1949 m. buvo Vokietijos Vieningosios socialistų partijos pirmininko pavaduotojas, 1950–1971 – šios partijos vadovas.

Įkūrus VDR, 1949‒1955 m. buvo Ministro pirmininko pavaduotojas, 1955‒1960 m. – pirmasis pavaduotojas. 1960‒1971 m. buvo VDR Valstybės tarybos ir Nacionalinės gynybos tarybos pirmininkas.

Mao, N.Bulganinas, Stalinas ir V.Ulbrichtas
## Veiklos vertinimas

V. Ulbrichtas laikėsi stalinistinių šalies valdymo pozicijų. 1952 m. liepos mėn. paskelbė „tolygaus socializmo kūrimo“ kursą ir pradėjo pagal tarybinį pavyzdį pertvarkyti VDR ūkį – uždrausta privati prekyba, smulkūs ūkiai, nacionalizuojamos gamyklos ir vystoma sunkioji pramonė. Dėl šių veiksmų pradėjo trūkti maisto ir plataus vartojimo prekių ir prasidėjo vadinamoji „1953 m. Berlyno krizė“.

Jo iniciatyva 1961 m. rugpjūčio 13 d. buvo pastatyta „Berlyno siena“. Likus tik dviem mėnesiams iki šio įvykio V. Ulbrichtas neigė, jog ruošiamasi ją statyti.

## Nuorodos

* „Niekas nežada statyti sienos“ V. Ulbrichto spaudos konferencija

## Šaltiniai

| Politinis postas |
| --- |
| Prieš tai: **Vilhelmas Pikas (VDR Prezidentas)** | **VDR Valstybės tarybos pirmininkas**  1960–1971 | Po to: **Vilis Štofas** |
| Politinis postas |
| Prieš tai: **-** | **Vokietijos Vieningosios socialistų partijos pirmasis sekretorius**  1950–1971 | Po to: **Erichas Honekeris** |
# Tunguskos incidentas

Apytikslė įvykio vieta
**Tunguskos incidentas** – sprogimas, įvykęs Sibire, Akmenuotosios Tunguskos (*Podkamennaja Tunguska*) upės baseine, 1908 m. birželio 30 d. Laikoma, jog didžiausia tikimybė yra, kad sprogimą sukėlė atskriejęs asteroidas.

Keletą sekundžių iki sprogimo apie 800 km spinduliu buvo matomas ryškus bolidas, skriejęs į šiaurės vakarus. Sprogimas buvo girdimas apie 1000 km nuo epicentro. Taigos medžiai buvo išguldyti 2000 km² plote. Sprogimo sukeltos seisminė ir smūginė oro bangos užregistruotos net Vakarų Europoje. Sprogimo galia galėjo sudaryti apie 15 mln. tonų trotilo galios. Kritimo vietoje nebuvo rasta nė vieno meteorito gabalo, tik meteoritinių dulkių. Manoma, kad tai buvo 50 m skersmens akmeninis meteoroidas, įsiskverbęs kelių dešimčių kilometrų per sekundę greičiu į Žemės atmosferą. Dėl staigaus stabdymo jis sprogo 8 km aukštyje ir išsisklaidė atmosferoje.

## Sprogimo vieta

Aerofotonuotraukoje buvo matyti, jog sprogimas išguldė medžius didelėje, drugelio pavidalo teritorijoje. Tiesiai po ore įvykusio sprogimo buvusiame plote medžiai liko stovėti stati, tačiau sprogimo banga ne tik nudrėskė visas šakas, bet netgi nulupo nuo kamienų žievę. Nebuvo matyti jokio sprogimo palikto kraterio. Panašūs reiškiniai po daugelio metų buvo stebėti po bandomųju atominių užtaisų sprogdinimų atmosferoje. Tačiau radiacijos pėdsakų neaptikta, taigi šis sprogimas greičiausiai nebuvo branduolinis.

## Alternatyvios hipotezės

Sprogimui paaiškinti iškeltos ir meteoritui alternatyvios hipotezės, kurios šiuo metu yra mažiau populiarios:

* Iš žemės išsiveržusio didelio metano dujų debesies sprogimas. Sprogimo vieta yra labai senoje vulkaninio aktyvumo zonoje, ir vieną sykį šioje vietoje buvo stebėtas kelias valandas trukęs radono dujų išsiveržimas. 1994 m. toks metano debesis išsiveržė ir sprogo Ispanijoje, ties Cando kaimu (žr. Kando įvykis).
* Maža juodoji skylė, kuri pervėrė Žemę kiaurai. Tačiau nėra duomenų apie antrą panašų sprogimą, kurį tokia skylė turėjo palikti išlėkdama kitoje Žemės pusėje.
* Antimaterijos gabalas (nors apie tokių egzistavimą astronomai duomenų neturi).
* Dėl stiprių magnetinių audrų atmosferoje savaime prasidėjusi termobranduolinė reakcija.
* Ateivių kosminis laivas.
* Nikolo Teslos bokštas, kuriame buvo sukauptas itin didelis elektros krūvis, kuris eksperimento metu buvo paleistas į už kelių tūkstančių kilometrų esančią negyvenamą teritoriją.

## Šaltiniai

## Nuorodos

* Straipsnis apie Tunguskos meteorito poveikį
* Informacija apie Tunguskos meteoritą Archyvuota kopija 2008-07-25 iš Wayback Machine projekto.
* Straipsnis apie su įvykiu susijusius medžių žievių tyrimus, Astrobiology, V. 4, N. 3, 2004, 391–399
# Ilgųjų peilių naktis

Valstybės savigynos įstatymas, atgaline data įteisinęs ilgųjų peilių nakties įvykius
**Ilgųjų peilių naktis** (vok. *Nacht der langen Messer*; 1934 m. birželio 30 - liepos 1 d.) buvo kruvinas susidorojimas su galimais Adolfo Hitlerio konkurentais SA (*Sturmabteilung*), sukarintoje nacių organizacijoje. SA daug prisidėjo prie šios partijos iškilimo trečiajame dešimtmetyje, pasibaigusiu Hitlerio paskyrimu Vokietijos kancleriu 1933 metais.

Oficialiai buvo nužudyti 82 žmonės, įskaitant, iš esmės, visus SA lyderius pradedant Ernstu Röhmu, tačiau režimo oponentai teigė, kad aukų skaičių siekė 200.
# Sturmabteilung

|  |
| --- |
| *Sturmabteilung* |
|
SA skiriamasis ženklas |
| Vadovas | *Žr. sąrašą*[rodyti]
* Emil Maurice (1920–1921)
* Hans Ulrich Klintzsch (1921–1923)
* Hermann Göring (1923)
* Franz Pfeffer von Salomon (1926–1930)
* Adolf Hitler (1930–1945)
 |
| Įkurta | 1921 m. spalio 5 d. (1921-10-05) |
| Panaikinta | 1945 m. gegužės 8 d. (1945-05-08) |
| Valstybė |  Veimaro respublika  Nacistinė Vokietija |
| Lojalumas | Adolfui Hitleriui |
| Paskirtis | Nacių susitikimų ir kitų renginių apsauga |
| Būstinė | Miunchenas, Vokietija |
| Ideologija | Nacizmas |
| Dydis | 4,2 mln. (1933) |

**SA** (vok. Sturmabteilung – ‘šturmo būriai’) – Vokietijos Nacionalsocialistų partijos sukarinta organizacija. Ši organizacija 3-ame ir 4-ame XX a. dešimtmečiuose ženkliai prisidėjo Hitleriui užimant valdžią Vokietijoje. Susikūrė 1920 m. ir veikė iki 1945 m.

SA vyrai dažnai būdavo vadinami **rudmarškiniais** dėl jų uniformos spalvos bei dėl to, kad būtų lengviau atskirti nuo SS organizacijai priklausiusių pareigūnų, kurie dėvėjo juodas uniformas (panašiai kaip ir italų juodmarškiniai). Rudos spalvos marškiniai buvo pasirinkti kaip SA uniforma dėl to, kad didelės tokio tipo marškinių siuntos, kurios Pirmojo pasaulinio karo metu buvo užsakytos vokiečių kariams Afrikos kolonijose, buvo pusvelčiui prieinamos.

SA buvo pirmoji nacių sukarinta organizacija, kuri organizacijos nariams suteikinėjo pseudokarinius rangus. SA rangus vėliau perėmė ir kitos nacionalsocialistų partijos grupuotėse įskaitant ir SS, kuri pradžioje buvo SA padalinys. Savo reikšmę prarado po 1934 m. Hitlerio surengtų valymų ("Ilgųjų peilių naktis"). Po to SA praktiškai pakeitė SS, tačiau organizacija formaliai nebuvo paleista.

## Organizacijos kūrimasis ir stiprėjimas

*Sturmabteilung* sąvoka atsirado dar iki nacių partijos susikūrimo 1919 m. Ji pradžioje naudota apibūdinti specialiems Vokietijos kariuomenės puolamiesiems daliniams Pirmojo pasaulinio karo metu sukurtais pagal Oskar von Hutier infiltracijos taktiką. Vietoje masinio puolimo *Sturmabteilung* buvo suskirstytas į mažus padalinius po kelis karius.

Versalio taikos sutartimi demobilizavus didžiąją dalį Vokietijos kariuomenės, kūrėsi pusiau karinės savanorių organizacijos. Jos buvo atsvara Vokietijoje kylantiems darbininkų streikams ir politiniams neramumams. Mitinguose, tarp politiškai solidarizuotų org jų savanorių būrių, neretai kildavo tarpusavio smurtiniai susirėmimai: politikams kalbėti viešai buvo nesaugu.

## Nuorodos

* Ašies istorijos faktų knyga – SA
* spartacus.schoolnet.co.uk – Sturm Abteilung (SA) Archyvuota kopija 2004-10-12 iš Wayback Machine projekto.
# Ernst Röhm

| Ernstas Remas |
| --- |
|  |
| Gimė | 1887 m. lapkričio 28 d. Miunchenas |
| Mirė | 1934 m. liepos 1 d. (46 metai) Miunchenas |
|  |
| Veikla | vienas nacių lyderių |
|  |
|  **Vikiteka** | Ernst Röhm |

**Ernstas Remas** (vok. *Ernst Julius Röhm*, 1887 m. lapkričio 28 d. Miunchene – 1934 m. liepos 1 d. Miunchene) – vienas iš nacistų lyderių, SA organizacijos vadovas.

## Biografija

Dalyvavo Pirmajame pasauliniame kare, buvo tris kartus sužeistas, apdovanotas „Geležiniu kryžiumi“. 1919 m., būdamas reichsvero karininku, pradėjo bendradarbiauti su A.Hitleriu. Vienas pirmųjų VNSDP narių, buvo atsakingas už šturmuotojų karinį parengimą. Už dalyvavimą 1923 m. „Alaus puče“ suimtas ir kalintas. 1925–1931 m. buvo Bolivijos kariuomenės instruktorius.

1931 m. balandžio 1 d. paskirtas SA štabo vadu. E.Remas neslėpė savo homoseksualumo, į aukštas pareigas SA skirdavo savo seksualinius partnerius, dėl ko konfliktuodavo su kitais nacių vadovais.

1933 m. nacistams atėjus į valdžią buvo paskirtas reichsministru be portfelio. A.Hitleris apkaltino E. Remą sąmokslu ir per „Ilgųjų peilių naktį“ dalyvavo jį suimant. E. Remui buvo pasiūlyta nusišauti pačiam. Nesutikus kitą dieną kalėjimo kameroje buvo nužudytas.

## Nuorodos

* E. Remo nužudymas[neveikianti nuoroda] (dokumentinis filmas, rusų k.)
# Vikimedijos fondas

Vikimedijos fondas|  |
| Forma | nevyriausybinė, pelno nesiekianti organizacija |
| Pramonė | nemokami, atviro turinio, wiki pagrindu veikiantys internetiniai projektai |
| Įkurta | 2003 m. birželio 20 d. Sent Pitersbergas, Florida, JAV |
| Centrinė būstinė | San Franciskas, Kalifornija, Jungtinės Valstijos |
| Svarbiausi darbuotojai | Jimmy Wales (valdybos pirmininkas) Maryana Iskander (generalinė direktorė) |
| Darbuotojų | maždaug 275 darbuotojų ir rangovų (nuo 2015 m. rugpjūčio) bei 350 000 savanorių |
| Tinklalapis | www.wikimedia.org |

**Wikimedia Foundation Inc.** (liet. *Vikimedijos fondas*) – tarptautinė nevyriausybinė, pelno nesiekianti organizacija, kurios tikslas – remti atvirąsias žinias. To siekdama platina wiki įrangą, ją vysto, plėtoja ir tobulina.

Žymiausias projektas – „Vikipedija“, plėtojamas Vikipedijos bendruomenės. Organizuoja Vikimanijas.

Vikimedijos fondo steigėjas – JAV verslininkas, filantropas bei informatikas Džimis Veilsas, šiuo metu einantis fondo valdybos pirmininko pareigas. Dabartinė vadovė – Maryana Iskander.

## Projektai

* Vikipedija – laisvoji enciklopedija (2020 m., turėjusi daugiau nei 55 mln. straipsnių 300 kalbomis).
* MediaWiki – atvirojo kodo programinė įranga, kuri aptarnauja Vikipedijos enciklopediją.
* Vikiduomenys – centrinė „Vikimedijos“ seserinių projektų „struktūrizuotų duomenų“ saugykla.
* Vikiteka – vaizdo, garso įrašų bei nuotraukų mediateka (virš 100 mln. dokumentų).
* Metaviki – vikimedijos projektų koordinavimas.
* Vikikelionės – vikimedijos kelionių gidas.
* Vikiknygos – edukacinių, mokymosi leidinių bei vadovėlių rinkinys.
* Vikižodynas – sinonimų, etimologijos, semantikos žodynas, įvairių kalbų žodžių vertimai.
* Vikinaujienos – naujausi pranešimai ir aktualijos iš viso pasaulio.
* Vikišaltiniai – įvairaus turinio laisvai publikuotina medžiaga.
* Vikicitatos – sentencijų rinkinys.
* Vikirūšys – duomenų apie floros, faunos, fungos ir kt. gyvybės formų rūšių katalogas.

## Išnašos

## Nuorodos

* Vikimedijos fondo tinklalapis (anglų k.)
* Vikimedijos tinklaraštis (anglų k.)
* Vikimedijos fondo puslapis
* *Meta-Wiki*: dokumentacijos diskusijų forumas
# Serbų kalba

|  |
| --- |
| Serbų kalba *српски, srpski* |
| Kalbama | Serbija, Bosnija ir Hercegovina (įskaitant Serbų respubliką), Juodkalnija, Kroatija, Vokietija, Rumunija |
| Kalbančiųjų skaičius | 12 mln. |
| Vieta pagal kalbančiųjų skaičių | 63 |
| Kilmė | indoeuropiečių
 - slavų
   - pietų slavų
    - **serbų** |
| Oficialus statusas |
| Oficiali kalba |  Serbija,  Bosnija ir Hercegovina,  Juodkalnija |
| Kalbos kodai |
| ISO 639-1 | sr |
| ISO 639-2 | scc/srp |
| ISO 639-3 | srp |

**Serbų kalba** – slavų kalbų grupei priklausanti kalba, kuria daugiausia kalbama Serbijoje. Ši kalba valstybinė: Serbijoje bei Bosnijoje ir Hercegovinoje. Iš viso serbiškai šnekančiųjų yra beveik 12 mln. žmonių. Serbų kalba nežymiai skiriasi nuo kroatų kalbos (skiriasi iš esmės tik tuo, kad serbų kalba naudoja kirilicą, o kroatų – lotynų rašmenis), ir jos kartais vadinamos vienu serbų-kroatų kalbos pavadinimu. Juodkalnijoje valstybinė kalba yra juodkalniečių. Kai kurie kalbotyrininkai šią kalbą laiko serbų kalbos tarme.

Serbiškai kalba taip pat dalis gyventojų Albanijoje, Bosnijoje ir Hercegovinoje (apie 400 tūkst. žm.), Rumunijoje (27 tūkst.), Rusijoje (5 tūkst.), Turkijoje (20 tūkst.).

Serbų kalba – viena iš retų kalbų, kur oficialiai naudojamos dvi rašto sistemos (kirilica ir lotynų rašmenys). Serbų kalbos abėcėlę sudaro 30 raidžių.

## Išnašos

## Nuorodos

* `scc`SIL ISO 639 kalbos kodo „scc“ dokumentacija (angl. *SIL Documentation for ISO 639 identifier: „scc“*)
* `srp`Duomenys apie kodu „srp“ žymimą kalbą svetainėje *ethnologue.com*

Vikižodynas